Klaipėdos rajono savivaldybės tarybos nario Nerijaus Galvanausko

veiklos ataskaita už 2018 metus

2019-07-19, Gargždai

Savivaldybės taryboje liberalias idėjas atstovavo šeši tarybos nariai – Nerijus Galvanauskas, Dainius Šatkus, Audronė Balnionienė, Aušra Norvilienė, Algirdas Liaudanskis bei Aivaras Vasylius. Frakcijoje taip pat dirba Lietuvos valstiečių ir žaliųjų sąjungos atstovas Andrius Vainius.

2018 m. nepraleidau nė vieno iš keturiolikos savivaldybės tarybos posėdžių, tačiau negalėjau sudalyvauti keturiuose Ekonomikos ir Biudžeto komiteto posėdžiuose, nes buvau išvykęs į darbo komandiruotes užsienyje.

Kam pritarėme, ką pavyko įgyvendinti mūsų ir ne tik mūsų valia pilnai arba iš dalies:

1. 176 sklypo kvartalo infrastruktūros įrengimui – prie Laugalių senelių namų bus įrengti privažiavimo keliai sklypų savininkams, kurių žemė buvo nusavinta sovietmečiu.
2. Parkavimo aikštelės įrengimui prie „Vaivorykštės“ gimnazijos, nes iškėlus iš mokyklos pradines mokinių klases, stipriai išaugę automobilių srautai.
3. Pedagogų kelionių kompensavimui, nes mokyklos turi daugiau priemonių pritraukti geresnius specialistus bei motyvuoti esamus.
4. Aukšto meistriškumo sportininkų ir sporto klubų finansavimo tvarkai, pagal kurią klubai turi surasti bent 50 proc. rėmėjų, kad savivaldybė finansuotų jų veiklą.

Kam pritarėme, tačiau nepavyko įgyvendinti:

1. Siūlėme padidinti programinį finansavimą bendruomenėms, sporto klubams, nevyriausybinėms organizacijoms, veikiančioms socialinėje ir kultūros strityje.

Kam nepritarėme, ko nepavyko sustabdyti:

1. Nepritarėme sprendimui pirkti krautuvą už 300 tūkst. Eurų pakelių šienavimui, nes savivaldybė galėjo tokią paslaugą pirkti rinkoje, šiam pirkimui nepritarė ir LR Konkurencijos taryba.
2. Nepritarėme visoms pakartotinėms iniciatyvoms nupirkti buvusios „Astorijos“ pastatą su 3 arų žemės sklypu Gargždų muziejui už „kosminę“ kainą - 135 tūkst. Eurų.
3. Nepritarėme skulptūros „Amber“ įsigijimui, nes ji buvo tiesiog įbrukta Gargždų kultūros centrui, kurios šis neprašė.
4. Daugiabučių gyvenamųjų namų techninės priežiūros tarifikacijai, nes vidutiniškai už m2 mažesni namai turės mokėti mažiau negu didesni daugiabučiai.

Liberalų sąjūdžio frakcijos pirmininkas Nerijus Galvanauskas

Klaipėdos raj. savivaldybės taryboje